‘ সেই সময়ৰ অসমৰ প্ৰতিবন্ধী আয়ুক্ত কে জি হিল্লাৰীলৈ ঘটনাটোৰ তদন্ত কৰিবৰ বাবে কেন্দ্ৰীয় প্ৰতিবন্ধী আয়ুক্তই এক পত্ৰ প্ৰেৰণ কৰিছিল যদিও সেই পত্ৰখন তেওঁ গাপ দি ৰখা বুলি নৃপেন মালাকাৰে গুৰুতৰ অভিযোগ তোলে। ইপিনে, এই ঘটনাৰ তদন্তৰ ক্ষেত্ৰত কোনো সুদত্তৰ নোপোৱাত প্ৰতিবন্ধীসকলৰ ২০২১ৰ বিধানসভা নিৰ্বাচনত কেনেধৰণৰ ভূমিকা হ ’ ব বুলি সোধাত মালাকাৰে কয় ‘ এইবাৰ প্ৰতিবন্ধীয়ে ভোট বৰ্জন নকৰে প্ৰয়োজন সাপেক্ষে Nota ত ভোট দিব। আমাৰ প্ৰায় ৬ লাখ প্ৰতিবন্ধী ভোটাৰ আছে তেওঁলোকৰ পৰিয়াল মিলি ৯ লাখৰ ওচৰা-ওচৰি হ ’ ব। কিন্তু আমি ৰাজনৈতিক অধিকাৰ যাতে লাভ কৰিব নোৱাৰো সেইবাবেই চৰকাৰে আমাৰ ভোটাৰৰ সংখ্যাটো কমাই দেখুৱাব বিচাৰিছে। আমি সময়ত ঠিক কৰিম কাক বৰ্জন কৰিব লাগিব বা কাক ভোট দিব লাগিব? ’ শান্তিপূৰ্ণভাৱে বহি প্ৰতিবাদ কৰা দিব্যাংগসকলৰ ওপৰত মানৱ অধিকাৰ ভংগ কৰি আৰক্ষীয়ে জঁপিয়াই পৰা ঘটনাই ২ বছৰ ৬ মাহ অতিক্ৰম কৰিলে। অৱশ্যে আৰক্ষী দায়ৱদ্ধতা আয়োগে সংবাদ মাধ্যমৰ পৰা লাভ কৰা বাতৰিৰ ভিত্তিত নিজাববীয়াকৈ ৩৫৬/২০১৯ নম্বৰত এক গোচৰ ৰুজু কৰি নিজাববীয়াকৈ তদন্ত আৰম্ভ কৰিছিল যদিও সেই তদন্তৰো কোনোধৰণৰ সুদত্তৰ লাভ নকৰিলে প্ৰতিবন্ধীসকলে।